बोले- हम दोनों के बीच अच्छी बॉन्डिंग है, फिर भी मेरा फोन कभी नहीं उठाते
RCB podcast season 2; Virat Kohli talks about the bond he shares with MS Dhoni  विराट कोहली ने एक बार फिर धोनी की तारीफ़ की  दोनों प्लेयर्स के बीच कितना अच्छा बाॅन्ड है। कोहली ने RCB पॉडकास्ट सीजन 2
विराट कोहली ने एक बार फिर से पूर्व भारतीय कप्तान महेंद्र सिंह धोनी की तारीफ की है। धोनी इंटरनेशनल क्रिकेट से संन्यास ले चुके हैं। वह IPL अभी भी खेल रहे हैं और चेन्नई सुपर किंग्स के कप्तान हैं। वहीं कोहली क्रिकेट के तीनों फॉर्मेट में टीम इंडिया के सदस्य हैं। वह IPL में रॉयल चैलेंजर्स बेंगलुरु से खेलते हैं। विराट कोहली ने IPL 2023 से पहले महेंद्र सिंह धोनी से अपने रिश्ते को लेकर बड़ा खुलासा किया है। कोहली ने RCB पॉडकास्ट को दिए इंटरव्यू में बताया है कि उनके बुरे दौर में कैसे धोनी मददगार बने थे। कोहली का यह इंटरव्यू कुछ दिन पहले का है, लेकिन RCB पॉडकास्ट ने इस आज जारी की है। 
कोहली ने इंटरव्यू में आगे बताया, 'बुरे दौर में अनुष्का मेरी सबसे बड़ी ताकत रहीं। वे हर वक्त मेरे साथ खड़ी रहीं।' वहीं बचपन के कोच और फैमिली के अलावा एकमात्र व्यक्ति धोनी थे, जिन्होंने मुझसे संपर्क किया था।
कोहली बोले- मैं अगर धोनी को कॉल करूंगा तो वह नहीं उठाएंगे
कोहली ने कहा, धोनी को अगर मैं फोन लगाऊंगा तो वह मेरा फोन नहीं उठाएंगे, क्योंकि वे फोन देखते ही नहीं है। आज तक धोनी ने मुझे सिर्फ दो बार मैसेज किया है। एक बार उन्होंने लिखा कि जब लोग आपको स्ट्रॉन्ग देखते हैं तो यह पूछना भूल जाते हैं कि आप कैसे हो। कोहली ने आगे बताया कि धोनी से बात कर के मुझे अच्छा लगा। उन्होंने मुझे याद दिलाया की मैं कौन हूं। धोनी इस बात को समझते है क्योंकि, वे भी इस फेज से गुजर चुके हैं।
कोहली ने कहा- ऑस्ट्रेलिया में टीम इंडिया से ड्रॉप होते हुए बचा - 
करियर में सबसे ज्यादा असुरक्षित महसूस करने के सवाल पर कोहली ने कहा, '2012 में जब हम ऑस्ट्रेलिया के खिलाफ 4 टेस्ट मैच की सीरीज खेलने गए थे, तब मैंने पहले 2 टेस्ट में अच्छा प्रदर्शन नहीं किया था। पर्थ में हुए तीसरे टेस्ट के दौरान मुझे पता था कि अगर मैं आज नहीं खेला तो मेरी जगह टीम से चली जाएगी। मुझे फिर से फर्स्ट क्लास क्रिकेट खेलना होगा।' उस मैच में कोहली ने पहली पारी में 44 और दूसरी पारी में 75 रन बनाए और टीम में जगह पक्की की थी।
कोहली ने आगे कहा, 'यह मायने नहीं रखता की आपके पास कितना अनुभव है या अपने कितने मैच खेले हैं। बल्कि यह बहुत जरूरी है कि जब आप मैच खेलने उतरें तब आप कॉन्फिडेंट हों। अगर आपमें कॉन्फिडेंस है तो आप अपने पहले ही मैच में शतक मार सकते हैं।
विराट कोहली से जुड़ी ये खबर भी आप पढ़ सकते है...
हाय-तौबा के बावजूद...कोहली की खराब फॉर्म से बेफिक्र था परिवार:बड़े भाई विकास बोले- घर में कभी भी क्रिकेट पर बात नहीं होती थी
टीम इंडिया के दिग्गज बल्लेबाज विराट कोहली ने शनिवार को 1214 दिन बाद वनडे शतक (113) जमाया। यह उनका 72वां इंटरनेशनल शतक है। कोहली ने 44 वनडे, 27 टेस्ट और एक टी-20 शतक जमाए हैं। पढ़ें पूरी खबर